AlexejDobrolubov/national_council_slovak_2010 huggingface dataset:
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

78. Ďakujem pekne. No, pán minister Ráž, musím povedať, že teda (povedané so smiechom) rovnako ste mlžili a manipulovali ako pred vami spravodajca pán poslanec Gašpar, lebo keď to porovnám, tak on povedal, že poslanec Blaha je jediný, ktorému môžeme vyčítať jednu jedinú vec , lebo kričali ľudia na, alebo vyzýval ľudí, aby, aby v tej Nitre kričali, že prezidentka je americká agentka , a pritom všetci veľmi dobre vieme, že kričali, že je , s prepáčením, americká kurva . Ako pravda oslobodzuje. A on ešte trikrát ich potom vyzval na to, aby to oni trikrát zopakovali. Však ja ho pokladám za psychopata, ale hluchý nie je, on to dobre počul, čo kričia, a napriek tomu ich ďalej k tomu vyzýval a ešte sa tam pri ňom chichňala aj pani Beňová a pán Kamenický a neviem kto všetko. Čiže a presne to isté, pán minister Ráž, robíte aj vy. Vy hovoríte, že prečo by premiér, troj-štvornásobný, alebo neviem koľkonásobný mal ísť do roboty a prečo by mal podnikať, zamestnať sa . No prečo by nemal, preboha? A čo mu koruna z hlavy spadne alebo čo? Tak ako ktorýkoľvek minister si musí hľadať prácu, keď skončí, tak jednoducho aj premiér, no však môže učiť, môže školiť, ja neviem, čo môže, právnika by mohol robiť, hej, keď je to, aj teda keď, poviem, hovoríme rovno o tom Robertovi Ficovi. To znamená, dnes, keď sa skladajú tu ľudia, robia zbierky na okná v nemocniciach, povedať, že, že jeden politik si nemôže hľadať po skončení mandátu, ja teda pokladám za veľmi neúctivé, doslova až morbídne. Ja ináč osobne nesúhlasím ani s doživotnou rentou pre prezidenta. Ja si myslím proste, že by mal dostať možno toľko rokov, koľko bol vo funkcii, ale máme mladých prezidentov a nevidím dôvod platiť ich až do dôchodku, to len na okraj. A čo sa týka tej ochranky, no tak ochranku dávate tým, ktorí ju nepotrebujú, a tí, ktorí ju potrebujú, tí ju nedostanú.
14. schôdza NR SR - 1.deň - B. popoludní
Dátum: 2024-05-15
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

16. Ďakujem pekne. No mňa zaujal začiatok vystúpenia, kde kolega Grendel hovoril o tom, že tuto 20-tisíc eurami od Roberta Fica obdarovaný poslanec Michelko si sťažoval vo svojom vystúpení, že mu vo verejnoprávnej televízii moderátori skáču do reči. Ono je to celé skoro smiešne, lebo práve alebo teda aj poslanec Michelko je ten, čo má naložené v gatiach a bojí sa ísť s poslancami nášho hnutia do diskusie, lebo je pokakaný až za ušami! A to ešte aj nad tým, že mu nejaký moderátor skočí do reči, narieka, no mal radšej doma zostať schovaný pod perinou pri žene, keď je taký posratý a nie sa trepať do politiky. (Smiech vedľa sediaceho poslanca.) Hej? Inak to je aj jeden z dôvodov, prečo sa naši poslanci nevedia dostať a nie sú pozývaní do televíznych diskusií, lebo ich médiá kvôli koaličným poserom nevolajú! A to sme druhý najsilnejší opozičný parlamentný subjekt a to sa týka všetkých médií, nielen verejnoprávnej RTVS. Ruky-nohy by mali takíto Michelkovia takýmto médiám bozkávať a nieže ich tu idú ešte z pozície fantómovej sily, ktorá spočíva v prevahe o štyroch poslancov, nejako valcovať! A druhá moja poznámka súvisí s tou prvou a týka sa tej obrovskej zbabelosti, ktorú títo lotri tu predvádzajú. Tak nie aby jasne navrhli zákon, v ktorom odpália konkrétneho človeka a tak to aj jasne pomenovali, oni sa tu tvária, že idú opravovať alebo rekonštruovať RTVS. Figu borovú idú rekonštruovať. Čo čakať od takýchto zbabelcov? Rovnako postupovali pri rušení Úradu špeciálnej prokuratúry a snahe poprepúšťať zločincov na slobodu a znížiť im rapídne tresty. Rovnako postupujú pri rozmlátení Národnej kriminálnej agentúry a pri likvidácii čestných a slušných elitných vyšetrovateľov. Zbabelci posratí! Čo od nich môžeme viacej čakať? Že povedia, že čo v skutočnosti chcú robiť? Hanbiť sa môžete.
12. schôdza NR SR - 11. deň - A. dopoludnia
Dátum: 2024-05-03
Poslanec: Galko, Ľubomír (SLOVENSKO)
Druh vystúpenia: Vystúpenie v rozprave

181. Ďakujem pekne. Vážené panie poslankyne, páni poslanci, prekladám návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k členstvu Slovenskej republiky v Európskej únii. Tento návrh uznesenia... (Prerušenie vystúpenia predsedajúcim.) Blaha, Ľuboš, podpredseda NR SR Prepáčte, pán poslanec, ešte ja vás na chvíľku preruším. Máme tu pani spravodajkyňu, pani Beátu Jurík alebo niekoho? Vy by ste mohli, hej, výborne. Dobre, takže pani poslankyňa Marcinková. Takže nech sa páči, pán poslanec. Galko, Ľubomír, poslanec NR SR ... bol presunutý z predchádzajúcich schôdzí, je naďalej aktuálny a dôležitý, a preto je dobré, že ho prerokujeme. Dokonca by som povedal, že je až symbolické, že ho prerokujeme v čase, kedy Slovensko oslavuje 20. výročie vstupu do Európskej únie. Navrhnuté uznesenie v duchu zásad, na ktorých je Slovenská republika postavená a ktoré presadzuje smerom dovnútra aj navonok, potvrdzuje, že Národná rada Slovenskej republiky a jej poslanci si uvedomujú svoju civilizačnú a hodnotovú príslušnosť k Európskej únii a deklarujú dôležitosť členstva v Európskej únii a považujú ju za svoj životný priestor. Vážené kolegyne poslankyne, vážení kolegovia poslanci, dovoľujem si vás požiadať o podporu nášho návrhu. Ďakujem vám za pozornosť.
12. schôdza NR SR - 8.deň - A. dopoludnia
Dátum: 2024-04-26
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

87. Ďakujem pekne. Pani kolegyňa, mňa zaujal úvod vášho vystúpenia, ja som teda nebol včera účastný tých atakov poslancov koalície voči vašej kolegyne, ktorú sa snažili nejako dehonestovať a spochybňovať jej profesionalitu s tým, že pracovala len v nejakej jednej mimovládke. Ale chcem sa k tomu vyjadriť, chcem vás týmto povzbudiť aj vaše kolegyne, lebo bez toho, aby som niektoré menoval, úplne vážne ja hovorím, že tu odvádzate kultivovanú, slušnú a odbornú prácu. A fundovanosť, ktorú tu viaceré dámy preukazujete, vám môžu viacerí poslanci v tejto koalícii podvodníkov a klamárov len závidieť. Toto je modus operandi hlavne u hlupákov, ktorí majú pokúpené diplomy a nikdy nič poriadne v živote nerobili, netvorili žiadne hodnoty. Zoberte si samotného premiéra Roberta Fica. Od školy je prisatý na štátny cecok, je to mizerný právnik, ktorý prehral všetky súdne spory, keď zastupoval Slovensko na medzinárodných súdoch, a celý život sa poflakuje po politických funkciách. Ľuboš Blaha, ďalší príklad, v živote nič poriadne nerobil, len píše šibnuté knihy, ktoré nikto nečíta, tiež sa len poflakuje po politických funkciách. Viete, mne je až smiešne, lebo viem, o čom hovorím, keď mňa, čo mám skončenú jednu z najťažších univerzít, Matematicko-fyzikálnu fakultu Univerzity Komenského, teda školu, kde by ich ani poupratovať mnohých nepustili dlážku, tak ma niekedy nazývajú, že to je ten z Kauflandu, pričom si neuvedomujú, že ak by oni mali riadiť sto ľudí a zodpovedať za obrovské hodnoty, tak by pustili rovno do gatí. Takže ešte jedenkrát na záver vás chcem povzbudiť, aj pani Števulovú, aj, aj vaše kolegyne, robíte to dobre, nenechajte sa žiadnymi primitívmi znechutiť. Ďakujem pekne.
9. schôdza NR SR - 16. deň - A. dopoludnia
Dátum: 2024-02-27
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

229. Nesmieme si na toto zvyknúť, že nás varia ako žaby. Nesmieme si zvyknúť na tieto arogantné a primitívne kroky koalície v čele s Petrom Pellegrinim. My musíme neustále pomenovávať a upozorňovať na doslova zverstvá, ktoré súčasný predseda Národnej rady Slovenskej republiky a zároveň prezidentský kandidát Pellegrini pácha na rokovacom poriadku. A nielen na rokovacom poriadku, ale aj na celom legislatívnom procese. To, že Peter Pellegrini úmyselne bráni zverejneniu schváleného zákona v Zbierke zákonov a tým chce odstaviť Ústavný súd z jeho možnosti tento zákon posúdiť, to je niečo tak nehorázne, že to nemá obdobu. A treba to neustále pripomínať a upozorňovať na to. Ja teda pevne verím, že sudcovia Ústavného súdu nenechajú so sebou takto Petra Pellegriniho, aby s nimi zametal, a práve naopak, oni s ním pekne poutierajú dlážku a rozhodnú ešte skôr, ako tento paškvil nadobudne účinnosť a pošlú celého Petra Pellegriniho aj s celou jeho perepúťou niekde do teplých krajín. Nebudeme a nesmieme si zvykať na tieto excesy koalície podvodníkov a klamárov. Hovoril si, že chcú zajtra skočiť, aby mali nerušenú štvortýždňovú kampaň. Len ono to nie je také jednoduché, že? Môžeme napríklad odvolávať predsedu Národnej rady Slovenskej republiky, môžeme odvolávať ministra spravodlivosti, môžeme odvolávať premiéra, celú vládu, veď si to zaslúžia, nie? A to sa všetko robí na mimoriadnych schôdzach, mimo riadneho harmonogramu. Takže nech sa chalankovia a dievčence z tejto koalície podvodníkov a klamárov netešia, že budú mať voľno štyri týždne na prezidentskú kampaň. Ono to totiž tak celkom nezávisí len od nich.
9. schôdza NR SR - 16. deň - A. dopoludnia
Dátum: 2024-02-27
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

205. Ďakujem pekne. Toto nie je chaos, to je cirkus a demontáž právneho štátu a spravodlivosti v priamom prenose. Toto skracovanie rozpravy, nonstop rokovanie, to je jedno arogantné a primitívne konanie, za ktoré by si Peter Pellegrini, čo to tu stále navrhuje, a tí, čo mu to tu vždy poslušne odmávajú, normálne zaslúžili cepami cez kríže. Kto vlastne dal týmto grázlom právo nám zatvárať ústa? Lebo to nie nám títo grázli, áno, grázli, to je to správne pomenovanie, to nie nám zatvárajú ústa! To ich zatvárajú všetkým voličom, ktorí volili opozičné strany a bolo ich temer toľko ako voličov koalície. Ja fakt rozmýšľam nad tým, či si títo aroganťáci, či nemajú obavu, že ich nejakí horkokrvní voliči opozície, ktorým takto cez ich volených zástupcov zatvárajú každú chvíľu ústa, či ich niekde tými cepami nevymlátia cez kríže alebo či im nepichnú niekde vidly do zadku. Lebo ja by som sa im vôbec nečudoval. Ja by som ich na ich mieste tú obavu mal. Je skutočne tristné, kde títo koaliční lídri a lotri parlamentarizmus našej vlasti začali ťahať a čo to tu stvárajú. Skracujú rozpravu, rušia rozpravu, nedovolia opozičným poslancom sa zapísať do rozpravy. Čo bude najbližšie? Nedovolia nám vojsť do sály? Nedovolia nám hlasovať? Myslím, že treba, dámy a páni z koalície, vás vážne varovať. Ja sa pridávam k vystupujúcemu a tiež chcem upozorniť na čl. 32, a to je právo na odpor. Aby sa ľudia nepostavili na ten odpor, aby vás tu nezrovnali so zemou, aby vás tu nedali do laty, lebo sa k tomu približujete veľmi rýchlym tempom. A za seba hovorím, že keď sa tak raz stane, tak ja budem mať pre tých rozhorčených ľudí svoje pochopenie. (Potlesk.)
9. schôdza NR SR - 16. deň - A. dopoludnia
Dátum: 2024-02-27
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

52. No toto bolo veľmi dôležité vystúpenie ohľadne financovania tohto sociálneho opatrenia, lebo ja naozaj pokladám argumenty typu, že kde na to vezmeme peniaze a z čoho to budeme financovať po tom, ako si ministri a premiér dvihli platy o päťtisíc eur, za perfídne a cynické. Nehovoriac o tom, že tí ministri a premiér si nezdvihli platy ako také, ale oni si zdvihli, prosím pekne, paušálne náhrady, takže tie tisíce si prišupli v čistom, nie v hrubom. Cinknú im pekne každý mesiac na účet, ani len zdaňovať ich nebudú. Sto eur mesačne ženám, pracujúcim matkám, to nie je vôbec pre štátnu kasu tak veľa. Bude to viac symbol z našej strany, že nám na matkách a ženách záleží, ako nejaký veľký náklad pre štátny rozpočet. Nehovoriac o tom, že na rozdiel od ministrov a premiéra, ktorí tie tisíce rozflákajú na zahraničných dovolenkách cez nemecké a rakúske cestovky, alebo si nafutrujú svoje už existujúce účty v Dubaji a kdekade po svete, čiže peniaze vyvezú von zo Slovenska, Slovensko z nich nebude nič nebude mať, tak tie ženy, pracujúce matky, tie peniaze v stopercentnej istote použijú u nás doma na Slovensku. Kúpia deťom školské potreby alebo oblečenie, alebo si kúpia jedlo, alebo uhradia zvýšené náklady napr. na mnohé poplatky, ktoré táto koalícia podvodníkov a klamárov doslova drasticky pozvyšovala a ďalších iks príležitostí budú mať tých 100 eur mesačne investovať u nás doma. Skrátka tie peniaze zostanú na Slovensku a to bude následný efekt. Matky zaplatia cez nákup tovaru a služieb DPH. Podnikatelia, ktorí im tie tovary predajú alebo poskytnú služby, zaplatia zo zisku daň z príjmu. Takže to v konečnom dôsledku bude mať čiastočne aj pozitívny vplyv na podnikateľský sektor. O všetky tieto peniaze budú tie náklady znížené. Čiže toto vôbec nie je drahé opatrenie.
9. schôdza NR SR - 15. deň - A. dopoludnia
Dátum: 2024-02-23
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

132. Ďakujem pekne za všetky faktické poznámky alebo faktické pripomienky. Ja som použil ten osobný prípad alebo prípad našej rodiny, lebo, z viacerých dôvodov. Jeden je ten, že som chcel vlastne vylíčiť nielen teda tuto poslancom, ktorí tu sedia, takto v piatok už poobede ich je tu naozaj poskromne. Ale v podstate celej slovenskej verejnosti, lebo nič si nenahovárajme, veľmi veľa ľudí toto rokovanie aj pozerá, že, že o kom vlastne my tu hovoríme, hej? Že o akom návrhu zákona a hlavne pre koho tento návrh zákona my sme do Národnej rady Slovenskej republiky priniesli a komu tým chceme pomôcť. Lebo ja som naozaj presvedčený, že aj v dnešnej dobre napriek tomu, že tá doba je už úplne niekde inde a úplne posunutá, existuje ešte tak isto veľa podobných rodín, ako bola tá naša, jednoducho tá obetavá matka robí všetko pre to, aby to, ten nespočetný kŕdeľ tých svojich detí vychovala a dá nabok úplne všetko. Dá nabok kariéru, nechodí na žiadne školenia, nespraví si ani vysokú školu, lebo jednoducho tá rodina a tie deti sú pre ňu na prvom mieste. A potom áno, povedzme si to otvorene, samozrejme, potom pre ňu zostane tá menej lukratívna práca, povedzme tá, tá jednoduchšia práca. Ale to neznamená, že ten, tá žena, že je niečo menej, práve naopak. My by sme mali dať jasne najavo, že takéto ženy, ktoré vychovávajú svoje deti a seba vlastne obetujú, podstúpia tú obetu, tak že sú pre nás niečo viac. A to že je tu ten apel, no však uvidíme, ako sa ten utorok zachovajú. Ďakujem.
9. schôdza NR SR - 15. deň - A. dopoludnia
Dátum: 2024-02-23
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

72. No, ďakujem pekne. Ďakujem za vystúpenie. Ja by som sa chcel dotknúť dvoch častí. Prvá vec, hovoril o nej Michal Šipoš a v podstate viackrát to tu zaznelo. Aby teda sme rozumeli, že čo vlastne prerokúvame. Toto nie je zrušenie § 363, ale, práve naopak, to je, povedal by som, takpovediac vylepšenie a vrátenie toho pôvodného zmyslu, ktorý, ktorý ten § 363 mal, keď ho vlastne zákonodarca v tom roku 2005 uvádzal do života. Tam ten, tam ten rozdiel je úplne jasný, hej? Proste, keď sa to nejakým spôsobom vymyslelo a sa to odsúhlasilo v tom 2005, tak ten pôvodný úmysel bol, aby generálny prokurátor alebo teda Generálna prokuratúra, generálny prokurátor vedeli zasiahnuť v nejakých extrémnych, mimoriadnych prípadoch, keď, keď príde k podstatnému pochybeniu zo strany vyšetrujúceho orgánu a vyšetrovateľa. A toto jednoducho v tom 2015, však aj o tom potom budem bližšie hovoriť aj v rozprave, vypadlo. No a dnes sa ukázalo, že to nie je dobre, že to odtiaľ vypadlo. To znamená, že to nie je hanba si povedať teraz znova po niekoľkých rokoch, že no tak nefunguje nám to, tak ako, ako sme asi chceli. Tak ako vlastne ten zákonodarca to mal v úmysle, keď to zavádzal, no tak poďme to vrátiť naspäť. A, a preto aj odmietam také niečo, však ste to mali urobiť minulé tri roky, no tak ja som tu napríklad ani nebol minulé tri roky. Ale aj keby som tu bol, veď iks zákonov sa tu prijme až po určitom období, keď je na to politická vôľa. Čiže tento argument by som dal úplne, úplne bokom.
9. schôdza NR SR - 14.deň - B. popoludní
Dátum: 2024-02-22
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

76. Ďakujem pekne, Marek, ďakujem za tvoje vystúpenie, lebo bolo veľmi dôležité. Bolo fundované, bolo faktografické, plné argumentov a plné čísel a konkrétností a dovolím si povedať, že presne identifikovalo pre mňa osobne dva články v predmetnom uznesení, ktoré pán poslanec Kéry navrhol, ktoré prerokúvame a pre ktoré hnutie SLOVENSKO nemôže podporiť predmetné uznesenie ani ho nepodporí. Veď ono, vieš, aj ono... alebo viete, kolegovia, ono to je taká nie pekná taktika, ktorú tu kolegovia teraz predvádzajú a ktorú predviedli za účelom zľahčenia tých teroristických útokov Hamasu. To to, to... to je, to je diskusia a argumentácia typu, že no dobre, že však toto sa stalo, ale v Amerike bijú černochov , s prepáčením. Filozofia aj toho nášho uznesenia, ktoré sme predtým predložili, bolo odsúdenie bezprecedentného teroristického útoku hnutia Hamas na Izrael. A viete, ono to pripomína, tak ako keď trebárs sme boli svedkami toho hnusného, obrovského a smutného masakru v Buči, hej, na Ukrajine, a hneď sa ozvali mierotvorcovia a povedali, no tak áno, tak ono je to smutné, že tam, zomreli tam nejakí ľudia v tej Buči, ale Ukrajinci urobili toto a toto , najlepšie pred 30 alebo 40, alebo, ja neviem, koľkými rokmi. Alebo vyjadrenia typu Ja nemám nič proti Ukrajine, ale. .. a opäť sa tí ľudia snažia niekde odviesť pozornosť. Čiže toto tvoje vystúpenie bolo veľmi, veľmi dôležité a ja som presvedčený, že to naše uznesenie, ktoré sme navrhli, je uznesenie, za ktoré by sa Národná rada Slovenskej republiky mala postaviť. Ďakujem pekne.
9. schôdza NR SR - 14. deň - A. dopoludnia
Dátum: 2024-02-22
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

94. Už len veľmi krátko. Ďakujem veľmi pekne za vystúpenie kolegovi Marekovi Krajčímu, to naozaj bolo veľmi zaujímavé počúvať všetky tie podrobnosti, ktoré tu zazneli. Ja by som na záver vás chcel naozaj vyzvať, aby sme podporili tento návrh uznesenia, pretože to je, v podstate ten návrh uznesenia je, prakticky ideme doslovný preklad toho, čo podporil Robert Fico v októbri, čo sa týka záverov Európskej Rady v októbri 2023. A k tomu, čo hovoril pán poslanec Kéry, ja by som rád povedal, že práve také nejaké odbáčanie smerom k tomu, že či sa ten Izrael bráni adekvátne, alebo neadekvátne a čo sa tam vlastne ďalej deje v tej reakcii, nie je predmetom tohto uznesenia. Tam práve, práve preto je to uznesenie, si myslím, že akceptovateľné širokým spektrom politických strán a síl nielen na Slovensku, ale aj v Európe, že tam sa jasne píše, že Národná rada Slovenskej republiky dôrazne podčiarkuje, že Izrael má právo brániť sa v súlade s medzinárodným právom a medzinárodným humanitárnym právom, a vyzýva Hamas, aby okamžite a bezpodmienečne prepustil všetkých rukojemníkov. To je jeden bod, ktorý sa toho týka. A v ďalšom, že Národná rada Slovenskej republiky zdôrazňuje, že je dôležité zabezpečiť nepretržitú ochranu všetkých civilistov v súlade s medzinárodným humanitárnym právom. Vyjadruje poľutovanie nad všetkými stratami na životoch civilistov. To znamená, že, ja si myslím, že toto uznesenie, ktoré navrhujeme a ktoré naozaj je de facto prekladom tých záverov Európskej rady, ktoré podporil a podpísal sa pod to aj pán predseda vlády Slovenskej republiky, je uznesenie, ktoré by sme mali podľa môjho názoru jednohlasne v tomto parlamente prijať. Ďakujem pekne.
9. schôdza NR SR - 14. deň - A. dopoludnia
Dátum: 2024-02-22
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

84. Ďakujem pekne. Vážené panie poslankyne, vážení páni poslanci, predkladám návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa pripája k záverom zo zasadnutia Európskej rady z dní 26. a 27. októbra 2023, ktoré za Slovenskú republiku podporil predseda vlády Slovenskej republiky Robert Fico, vo veci odsúdenia útočnej vojny Ruska proti Ukrajine a odsúdenia Hamasu za brutálne a nerozlišujúce teroristické útoky v Izraeli. Tento návrh uznesenia napriek tomu, že bol presunutý z predchádzajúcej schôdze z minulého roka, je naďalej aktuálny, je dôležitý, a preto je dobré, že ho prerokujeme. To, čo v ňom navrhujeme, je prijatie uznesenia Národnou radou Slovenskej republiky, ktorá v duchu zásad, na ktorých je Slovenská republika postavená a ktoré presadzuje smerom dovnútra aj navonok, potvrdí svoju civilizačnú a hodnotovú príslušnosť k Západu a odsúdi útočnú vojnu Ruska proti Ukrajine a teroristické útoky Hamas na štát Izrael. Treba na tomto mieste uviesť, že Národná rada Slovenskej republiky v minulom volebnom období prijala niekoľko uznesení, ktorými odsúdila útočnú vojnu, ktorú vedie Rusko proti Ukrajine. A preto teraz navrhujeme, aby aj novozložená Národná rada Slovenskej republika vyjadrila svoj postoj k tejto vojne. Zároveň je všeobecne známa skutočnosť, že hnutie Hamas zaútočilo na štát Izrael a pri teroristických útokoch zabili stovky civilistov, pričom k týmto skutkom Národná rada Slovenskej republiky zatiaľ neprijala žiadne uznesenie, a preto v druhej časti predmetného uznesenia navrhujeme, aby Národná rada Slovenskej republiky vyjadrila postoj aj k tejto skutočnosti. Schválenie predmetného uznesenia vyšle jasný signál našim partnerom, ako aj zúčastneným stranám, že aj novozvolení poslanci Národnej rady Slovenskej republiky sú proti zmenám hraníc na základe vojenskej sily, odsudzujú útočné vojny a rovnako tak teroristické útoky na civilistov a vyzývajú na prísne dodržiavanie medzinárodného práva. Uznesenie vychádza zo záverov zasadnutia Európskej rady z 26. a 27. októbra 2023, za ktoré hlasoval aj predseda vlády Slovenskej republiky Robert Fico. Národná rada Slovenskej republiky sa tak schválením tohto uznesenia, ak ho teda schváli, pripojí k záverom zasadnutia Európskej rady. Prípadné neschválenie daného uznesenia by de facto znamenalo aj vyjadrenie politickej nedôvery samotnému predsedovi vlády Slovenskej republiky a jeho krokom na zasadnutí Európskej rady. Kolegovia poslanci, kolegyne poslankyne, dovoľujem si vás požiadať o podporu nášho návrhu. Ďakujem vám za pozornosť.
9. schôdza NR SR - 13.deň - B. popoludní
Dátum: 2024-02-21
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

8. Ďakujem pekne. Na úvod chcem podobne ako aj Veronika Remišová opätovne veľmi dôrazne vyzvať predsedu Národnej rady Slovenskej republiky a prezidentského kandidáta Petra Pellegriniho, aby prestal robiť handru z Ústavného súdu a aby okamžite poslal novelu Trestného zákona na zverejnenie v Zbierke zákonov. Kolegyňa Remišová hovorila o smrti Jána Kuciaka a jeho partnerky Martiny Kušnírovej. Smrť Jána Kuciaka bol odporný čin. Je správne si pripomenúť ale, čo tomuto ohavnému činu, tejto úkladnej vražde predchádzalo. Predchádzala jej jeho práca. On mapoval podozrivé finančné toky u politikov, zisťoval a zadokumentovával rôzne korupčné škandály. To, že návrh tohto zákona o preukazovaní pôvodu majetku my predkladáme práve teraz, to je náhoda, hej? Je to symbolické, ale je to náhoda, pretože kto mohol čakať, že tu budeme vlastnými telami musieť brániť niekoľko týždňov až mesiacov spravodlivosť a demokraciu pred koalíciou, ktorá ich chce novelou Trestného zákona rozmlátiť na cimpr-campr. Druhá poznámka, ktorú chcem povedať, je, lebo častokrát to tu zaznelo, že prečo práve teraz, prečo to nebolo prijaté počas vlády Igora Matoviča alebo Eduarda Hegera počas minulých troch rokov. Musím povedať, že vysvetlenie, ktoré som dostal od Veroniky Remišovej a síce, že tú normu, keď vám torpéduje nejaký koaličný partner alebo vám ju blokuje, obštruuje, tak to nedokážete presadiť. Ale to neznamená, že nemáme presadzovať správnu vec a že máme rezignovať na správnu vec. Veď veľké množstvo zákonov sme tu prijali takých, kde by bolo vhodné, aby boli prijaté už v minulosti. To znamená, že nie je žiaden dôvod, aby sme teraz tento návrh zákona neprijali.